Harold og Maude

Harold og Maude (originaltittel Harold and Maude) er en amerikansk romantisk komedie fra 1971, regissert av Hal Ashby og utgitt av Paramount Pictures. Filmen blander elementer av mørk humor og eksistensialistisk dramatikk og handler om forholdet mellom en deprimert tenåring (Bud Cort) og en livsglad 79-åring (Ruth Gordon).

Manuset ble skrevet av Colin Higgins, og en bokversjon ble utgitt i 1971. Filmen ble spilt inn ved San Francisco Bay Area.

Harold og Maude fikk blandet mottakelse da den ble utgitt, men har siden blitt en kultfilm. Cort og Gordon ble begge nominert til en Golden Globe for sine rolleskildringer. Først i 1983, 12 år etter filmens utgivelse, gikk den i overskudd. Den ble innlemmet i National Film Registry i 1997, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

Det amerikanske filminstituttet (AFI) har kåret Harold og Maude til tidenes 69. beste kjærlighetsfilm fra USA, tidenes 45. beste komediefilm fra USA, tidenes 9. beste romantiske komedie fra USA og tidenes 89. mest inspirerende spillefilm fra USA.

 Handling 
Harold (Bud Cort) er en ung, pengelei mann som er besatt av døden. Maude (Ruth Gordon) er en skjønn, livsglad gammel dame som ikke tror vondt om noen. De møtes ved en tilfeldighet under en begravelse og blir gode venner. Maude lærer Harold om livets gleder og hvorfor man må leve livet til det fulle.

 Medvirkende 
Ruth Gordon som Dame Marjorie «Maude» Chardin
Bud Cort som Harold Parker Chasen
Vivian Pickles som Mrs. Chasen
Cyril Cusack som Glaucus
Charles Tyner som General Victor Ball
Eric Christmas som the Priest
George Wood som Harolds psykolog
Ellen Geer som Sunshine Doré
Judy Engles som Candy Gulf
Shari Summers som Edith Phern
Tom Skerritt som motorsyklist

 Referanser 

 Eksterne lenker 


Kategori:Filmer fra 1971
Kategori:Romantiske komedier fra USA
Kategori:Romantiske dramafilmer fra USA
Kategori:Dramakomedier fra USA
Kategori:Engelskspråklige filmer
Kategori:Filmer bevart i USAs nasjonale filmregister